12.6.2023.
HR
Službeni list Europske unije
C 205/39
4.
Četvrti tužbeni razlog, koji se temelji na povredi okvirnog sporazuma sklopljenog između tijela za imenovanje Suda i tužitelja, kojim se predviđa da se odluke tijela za imenovanja koje se odnose na predstavnički sindikat ili profesionalno udruženje koje je potpisnik tog sporazuma ne smiju donositi bez znanja tajnika, kao što se to dogodilo u ovom slučaju.
Tužba podnesena 18. travnja 2023. – Kivikoski i dr./Vijeće (Predmet T-202/23) (2023/C 205/44) Jezik postupka: francuski Stranke Tužitelji: Ville Kivikoski (Wezembeek-Oppem, Belgija), Ottavia Maffia (Bruxelles, Belgija), Peter Pristovnik (Bruxelles) (zastupnik: N. de Montigny, odvjetnica) Tuženik: Vijeće Europske unije Tužbeni zahtjev Tužitelji od Općeg suda zahtijevaju da: — poništi odluku od 13. srpnja 2022.; — poništi, u mjeri u kojoj je to potrebno, odluku o odbijanju žalbe od 2. veljače 2023., u dijelu u kojom je njome obrazložena odluka od 13. srpnja 2022.; — naloži tuženiku snošenje troškova.
Tužbeni razlozi i glavni argumenti U prilog svojoj tužbi protiv odluke glavnog tajnika Vijeća od 13. srpnja 2022. da ih na temelju promaknuća za 2022.
ne promakne, tužitelji ističu dva tužbena razloga. 1.
Prvi tužbeni razlog, koji se temelji na nezakonitosti osporavane odluke zbog toga što su pogrešno primijenjena pravila i zakonske stope mjerodavne na području promaknuća, kojom je povrijeđen Pravilnik o osoblju za dužnosnike Europske unije i koja im je uzrokovala ozbiljan gubitak mogućnosti da budu promaknuti u razred AST 8. 2.
Drugi tužbeni razlog, koji se temelji na povredi načelâ predvidljivosti i pravne sigurnosti i činjenici da je prema njima došlo do nezakonitog nejednakog postupanja, koje se temelji na činjenici da pripadaju u razred AST 7, što zakonodavac nije bio predvidio.